Dette opplyser politiet. Torsdag ettermiddag fikk de melding om at et eldre ektepar var frastjålet ei lommebok på Moa. Da de skulle sperre kortene sine, var de akkurat for sent ute til å forhindre uttak på til sammen 50.000 kroner.
De tre pågrepne er alle rumenske statsborgere.
- Takket være godt samarbeid med kjøpesenteret, banker og vaktselskap fikk vi arrestert de tre mistenkte i løpet av få timer, sier etterforskningsleder Arne Frøland.
Fra lommeboka ble stjålet til Visa-kortet ble tappet, gikk det ikke mer enn drøyt 30 minutter. Politiet har brukt dagen i dag til å sanke inn de stjålne kontantene.
Etterforskningslederen opplyser at det paralellt med denne saken også etterforskes en rekke lignende saker, der en mistenker at de samme personene står bak.
- Tyveriet er profesjonelt utført. Tyvene vet hva de går etter og det hele blir gjennomført på få sekunder uten at man merker noe. Vi merker en tendens til at her er en del personer som vi ikke hadde før. Dette er personer som er kriminelle i hjemlandet, og som tar med seg dette til Norge, sier politistasjonssjef Endre Flatvad ved Ålesund politistasjon.